FMC Music

Fantasia Music City atau FMC merupakan sebuah syarikat rakaman Malaysia. Syarikat ini merupakan salah sebuah anak syarikat kepada Hui Hvang Enterprise Sdn Bhd. Syarikat ini ditubuhkan pada 1991 sebagai syarikat penerbit yang beroperasi sebagai entiti berasingan bagi pasaran khusus di Malaysia. 

FMC merupakan ahli Persatuan Industri Rakaman Malaysia (RIM) iaitu sebuah pertubuhan bukan berasaskan keuntungan yang mewakili pengedaran dan penerbitan rakaman muzik di Malaysia.RIM: Members  Persatuan Industri Rakaman Malaysia. Diperoleh pada 17 Jun 2012.

Artis naungan
Pada masa kini, antara senarai artis yang bernaung di bawah label Fantasia Music City adalah seperti berikut:
 Tajul
 Haqiem Rusli
 Afieq Shazwan
 Muna Shahirah
 Zack Zakwan
 Tuah Adzmi
 Wani Syaz
 Fareez Fauzi
 Syed Shamim
 Kumpulan Ilham
 Haziq Putera
 Zali Rusli
 Nurul Iman
 Asyraff Khan
 Aliff Kimiey

 Tengkarah 
Pada 10 Julai 2022, sebuah saluran muzik di YouTube bernama Lofi Girl telah dihentikan dua siaran muzik langsungnya atas sebab dakwaan pelanggaran undang-undang hak cipta yang dilaporkan oleh FMC. Akaun Twitter akaun tersebut telah membuat kiriman berkenaan laporan terbabit, dan dikatakan bahawa tuntutan hak cipta itu adalah tuntutan palsu. Beberapa jam kemudian, akaun Twitter rasmi YouTube telah membalas kiriman terbabit serta mengakui kesilapan pihaknya. Pihak YouTube telah menghapuskan tuntutan pelanggaran hak cipta tersebut serta mengembalikan video yang berdurasi dua puluh ribu jam terbabit 48 jam kemudian.

Walau bagaimanapun, FMC memberitahu laman berita Malaysiakini bahawa laporan pelanggaran undang-undang yang dibuat terhadap saluran YouTube Lofi Girl merupakan tindakan penggodam yang menggunakan saluran YouTube FMC. Wakil FMC mendakwa hal itu hanya disedari pada 13 Julai lantaran pekerjanya sedang bercuti ketika itu.

Rujukan

Pautan luar




 Saluran FMC Music di Dailymotion


Kategori:Syarikat rakaman Malaysia
Kategori:Penubuhan 1991 di Malaysia